**Pályázat**

**pénztáros, pénzügyi ügyintéző munkakörre**

A Baptista Integrációs Központ, budapesti telephelyeire, teljes munkaidőre pénztáros, pénzügyi ügyintézőt keres.

A Baptista Integrációs Központ (BIK), a Főváros második legnagyobb hajléktalan embereket és családokat ellátó intézménye. A BIK mindösszesen 6 telephelyen közel 750 lakhatását elvesztett, segítségre szoruló ember, és család számára nyújt szakszerű szociális szolgáltatást.

A kollégáinkkal közösen azon dolgozunk, hogy ellátásainkat megújítva és fejlesztve az ország legjobb minőségű ellátását nyújtó szervezetei közé tartozhassunk. Ennek érdekében törekszünk a folyamatos fejlődésre, az új és ez idáig hiányzó ellátások, programok megvalósítására. Jelen álláshirdetéssel olyan munkatársat keresünk, aki szívesen részt vesz ebben a mozgalmas és sokszor kihívásokkal teli munkában.

**Feladatok:**

* a telephelyeken a térítési díjak beszedése, a bankba történő eljuttatása,
* pénztárak vezetése, zárása,
* egyéb pénzügyi adminisztrációs feladatok ellátása,
* közreműködés a szakmai adminisztrációs feladatokban,
* az utólagos elszámolásra felvett összegek nyilvántartása, nyomon követése, az elszámolással kapcsolatos feladatok elvégzése,
* térítési díj nyilvántartó lapok vezetése,
* a hátralékok napra kész nyilvántartása és adatszolgáltatás havonként a tartozásokról,
* részvétel az év végi könyviteli zárlati feladatokban, egyeztetésekben.

**Elvárások:**

* legalább középfokú végzettség,
* erkölcsi bizonyítvány,
* Microsoft Office felhasználói szintű ismerete,
* jó kommunikációs és problémamegoldó képesség,
* szakmai fejlődésben céltudatosság.

**Előnyt jelent:**

* pénzügyi területen megszerzett több éves szakmai gyakorlat,
* pénzügyi szakképesítés,
* pénzügyi szoftverek ismerete,
* B kategóriás jogosítvány.

**Amit kínálunk:**

* a bérezés megegyezés szerint, az irányadó a közalkalmazottak jogállásáról szóló törvény szerinti bértábla,
* az alapbérhez társuló szociális ágazati pótlék,
* vidéki munkavállalóknak vonat vagy távolsági autóbusz bérlet árának 86 %-nak megtérítése,
* 50%-os MÁV, Volánbusz utazási igazolvány (a próbaidő lejárta után).

**Munkavégzés helye:** két telephelyen, melyek között beosztás szerinti ingázás szükséges

* Csepel 1211 Budapest, Déli u. 14.
* Újbuda 1117 Budapest, Budafoki út 107.

Amennyiben felkeltettük érdeklődését, kérem szakmai önéletrajzát és motivációs levelét küldje el az **integracioskozpont@orszik.hu**e-mail címre**.**

Kérjük, levelének tárgysorába írja be, hogy **„Jelentkezés pénzügyi ügyintéző munkakörre”.**